Կառավարության նիստն այսօր էլ ուղեկցվեց արդեն ավանդական դարձած բողոքի գործողություններով: Այսօր գործադիրի նստավայրի առջև վարչապետից իրենց հարցերի պատասխանն էին ակնկալում գործարանի առողջացման ծրագրին սպասող նաիրիտցիները, գերակա շահի զոհ դարձած կոնդեցիները և իրենց աշխատավարձի պարտքը պահանջող՝ Բյուրեղավանի ապակե տարաների գործարանի աշխատողները: Այդ խմբերից և ոչ մեկին որևէ հոդաբաշխ պատասխան կառավարությունից այդպես էլ չտրվեց: